रिपोर्ट्स के मुताबिक कोहली ने ब्रांड एंडोर्समेंट कॉन्ट्रेक्ट के जरिए 22 मिलियन डॉलर (141.3 करोड़ रुपये) की कमाई की है, जिसमें से 19 मिलियन डॉलर (122 करोड़ रुपये) उन्होंने सिर्फ और सिर्फ अकेले 2017 में कमाए हैं। साल के पहले छह महीनों में फोर्ब्स द्वारा जारी की गई सबसे ज्यादा कमाई करने वाले 100 एथलीटों की लिस्ट में विराट कोहली एकमात्र भारतीय खिलाड़ी थे। विराट इस सूची में 88वें पायदान पर थे। हाल ही में विराट कोहली 32वां वनडे शतक जड़कर सर्वाधिक शतक के मामले में सचिन तेंदुलकर के बाद दूसरे स्थान पर पहुंच गए हैं। उन्होंने न्यूजीलैंड के खिलाफ उसी वनडे सीरीज में 9000 वनडे रन भी पूरे किए और इस आंकड़े तक सबसे जल्दी पहुंचने वाले खिलाड़ी भी बने। अब वो टी20 क्रिकेट में भी 2000 रन के आंकड़े तक पहुंचने वाले हैं।